## Statut Regionalnog središta za pružanje pomoći i uklanjanje posljedica katastrofa

### NN 89/2002 (25.7.2002.), Statut Regionalnog središta za pružanje pomoći i uklanjanje posljedica katastrofa

# REGIONALNO SREDIŠTE ZA PRUŽANJE POMOĆI I UKLANJANJE POSLJEDICA KATASTROFA

1473

Na temelju članka 5. stavka 1. Uredbe o
osnivanju Regionalnog središta za pružanje pomoći i uklanjanje posljedica
katastrofa (»Narodne novine«, broj 107/01.) i članka 54. stavka 1. Zakona o
ustanovama (»Narodne novine«, broj 76/93.), Upravno vijeće Regionalnog središta
za pružanje pomoći i uklanjanje posljedica katastrofa, na sjednici održanoj 11.
lipnja 2002. godine, donosi

## STATUT

### Regionalnog središta za pružanje pomoći i uklanjanje posljedica katastrofa

I. OPĆE ODREDBE

Članak
1.

Ovim
Statutom pobliže se uređuje ustrojstvo, ovlasti i način odlučivanja tijela
Regionalnog središta za pružanje pomoći i uklanjanje posljedica katastrofa,
raspolaganje dobiti i financijsko poslovanje, javnost rada, poslovna tajna,
donošenje općih akata te druga pitanja od značaja za obavljanje djelatnosti i
poslovanje Regionalnog središta za pružanje pomoći i uklanjanje posljedica
katastrofa (u daljnjem tekstu: Regionalno središte).

Članak
2.

Osnivač
Regionalnog središta je Republika Hrvatska, a prava i dužnosti koje prema Zakonu
o ustanovama i Uredbi o osnivanju Regionalnog središta za pružanje pomoći i
uklanjanje posljedica katastrofa ima osnivač, obavlja Vlada Republike Hrvatske.

Članak
3.

Regionalno
središte je ustanova koja svojstvo pravne osobe stječe upisom u sudski
registar.

Članak
4.

Na
sva pitanja koja nisu uređena Uredbom o osnivanju Regionalnog središta za pružanje
pomoći i uklanjanje posljedica katastrofa i ovim Statutom, primjenjuje se Zakon
o ustanovama.

II. NAZIV, SJEDIŠTE I DJELATNOST

Članak 5.

Naziv Regionalnog središta mora biti
istaknut na zgradi u kojoj je sjedište Regionalnog središta te mora biti
istaknut na ulazu u vojnu bazu »Knez Trpimir« u Divuljama.

Članak 6.

O promjeni naziva i sjedišta Regionalnog
središta odlučuje Vlada Republike Hrvatske.

Članak 7.

Regionalno
središte u svom poslovanju rabi pečat koji sadrži naziv i sjedište Regionalnog
središta, na hrvatskom i engleskom je­ziku. Pečat je okruglog oblika, promjera
30 mm, a naziv na hrvatskom jeziku upisan je uz gornji rub pečata, naziv na
engleskom jeziku upisan je uz donji rub pečata, dok je sjedište upisano u
sredini.

Pečat Regionalnog središta iz stavka 1.
ovog članka stavlja se na akte koje Regionalno središte donosi u svom poslovanju.

Članak 8.

Regionalno središte ima štambilj četvrtastog
oblika, veličine 30 ¤ 70 mm, koji sadrži naziv Regionalnog središta te prostor
za upisivanje datuma prijama pismena, evidencijskog broja te broja priloga
pismenu.

Štambilj se koristi u svakodnevnom
internom poslovanju Regionalnog središta.

Članak 9.

Ravnatelj regionalnog središta (u daljnjem
tekstu: ravnatelj) donijet će odluku o broju pečata i štambilja, načinu njihove
uporabe, osobama odgovornim za njihovo čuvanje te načinu vođenja evidencije o
pečatima i štambiljima.

Sukladno odluci ravnatelja iz stavka 1.
ovog članka, svaki pečat i štambilj Regionalnog središta ima redni broj.

Članak 10.

Regionalno središte ima svoj znak.

Znak
Regionalnog središta je sastavljen od četiri strelice. Donja strelica je
svijetlo plave boje (20% cyan), lijeva strelica je tamno plave boje (100% cyan
i 100% magenta), gornja strelica je modro plave boje (100% cyan i 20% magenta)
i desna strelica je svjetlije modro plave boje (40% cyan). U sredini se nalazi
kvadrat veličine jedne dvadesetine znaka. Tekst se nalazi s bočne desne, donje
strane znaka i poravnat je s lijevom marginom. Tekst je ispisan velikim slovima
i tamno plave je boje (100% cyan i 100% magenta).

Ravnatelj
Regionalnog središta donijet će naputak o uporabi znaka Regionalnog središta.

III. UNUTARNJE USTROJSTVO REGIONALNOG
SREDIŠTA

Članak
11.

U
Regionalnom središtu ustrojavaju se sljedeće ustrojstvene jedinice:

1.
Ured ravnatelja,

2.
Odjel za planiranje, operativne, logističke i poslove analitike,

3.
Odjel za opće, pravne, kadrovske i materijalno-financijske poslove.

IV. TIJELA REGIONALNOG SREDIŠTA

*1. Upravno vijeće*

Članak
12.

Upravno
vijeće ima slijedeće ovlasti:

1.
Upravno vijeće uz suglasnost Vlade Republike Hrvatske:

–
donosi Statut Regionalnog središta,

–
odlučuje o stjecanju, otuđenju i raspolaganju nekretninama,

–
odlučuje o uporabi dobiti koju Regionalno središte ostvari obavljanjem svoje
djelatnosti.

2.
Upravno vijeće samostalno:

–
donosi Pravilnik o unutarnjem ustrojstvu,

–
donosi godišnji program rada Regionalnog središta,

–
prati i usvaja izvršenje godišnjeg programa rada Regionalnog središta,

–
donosi proračun prihoda i rashoda Regionalnog središta,

–
raspisuje javni natječaj za ravnatelja Regionalnog središta,

–
odlučuje o drugim bitnim pitanjima vezanim uz rad Regionalnog središta,

–
obavlja i druge poslove koje prema zakonu obavlja tijelo koje upravlja
ustanovom.

Članak
13.

Sjednicu
Upravnog vijeća predsjednik saziva po potrebi, a najmanje jednom tromjesečno.

Prijedlog
za sazivanje Upravnog vijeća može dati i Vlada Republike Hrvatske te
Ministarstvo unutarnjih poslova.

Na
osnovu prijedloga iz stavka 2. ovog članka predsjednik Upravnog vijeća sjednicu
saziva obvezatno i bez odgađanja.

Način rada Upravnog vijeća pobliže se uređuje
Poslovnikom o radu Upravnog vijeća Regionalnog središta za pružanje pomoći i
uklanjanje posljedica katastrofa.

Članak
14.

Članovima
Upravnog vijeća može se odrediti naknada za rad u Upravnom vijeću.

Svi
članovi Upravnog vijeća imaju pravo na naknadu putnih i drugih troškova
nastalih radi dolaska na sjednicu Upravnog vijeća.

Odluku
o određivanju naknade te o visini naknade iz stavka 1. ovog članka donosi
Upravno vijeće.

2.
Ravnatelj

Članak
15.

Ravnatelj,
pored poslova utvrđenih Uredbom o osnivanju Regionalnog središta, obavlja
slijedeće poslove:

–
predlaže Upravnom vijeću donošenje općih i drugih akata iz njegove nadležnosti,

–
izvršava, odnosno brine se o izvršavanju odluka Upravnog vijeća,

–
sklapa poslove o stjecanju i otuđenju imovine, izuzev nekretnina, do 100.000,00
kuna vrijednosti pojedinačnog posla ili ugovora samostalno, a iznad toga iznosa
uz suglasnost Upravnog vijeća,

–
priprema godišnji program rada, proračun prihoda i rashoda,

–
sklapa ugovore o radu sa zaposlenicima Regionalnog središta,

–
sudjeluje u radu Upravnog vijeća, bez prava odlučivanja,

–
donosi opće akte i druge akte utvrđene ovim Statutom, koji nisu u djelokrugu
rada Upravnog vijeća,

–
obavlja druge poslove koje prema zakonu obavlja ravnatelj ustanove.

V. DOBIT I
FINANCIJSKO POSLOVANJE REGIONALNOG SREDIŠTA

Članak 16.

Dobit koju Regionalno središte ostvari
obavljanjem svoje djelat­nosti može se koristiti isključivo za obavljanje i
razvoj djelatnosti.

Članak 17.

Na financijsko poslovanje Regionalnog
središta primjenjuju se propisi kojima se uređuje računovodstvo proračunskih
korisnika.

VI. JAVNOST RADA

Članak 18.

Rad Regionalnog središta je javan.

Javnost rada
osigurava se dostupnošću informacija o radu i poslovanju Regionalnog središta
javnim glasilima.

Članak 19.

Regionalno
središte može javnim glasilima davati informacije koje su vezane uz djelatnosti
Regionalnog središta.

Regionalno
središte uskratit će davanje informacija, odnosno uvid u dokumentaciju koja
sadrži podatke koji prema općem aktu Regionalnog središta nisu dostupni
javnosti, odnosno određeni su poslovnom tajnom; koji su aktom drugog nadležnog
tijela odre­đeni tajnim sukladno zakonu kojim se uređuje zaštita tajnosti
podataka, ili se odnose na osobne podatke fizičkih osoba.

VII.
POSLOVNA TAJNA

Članak
20.

Poslovnom
tajnom smatraju se podaci zbog čijeg bi davanja na uvid neovlaštenim osobama
ili priopćavanja mogle nastupiti posljedice za poslovne interese Regionalnog
središta i/ili osnivača.

Članak
21.

Podaci
koji se smatraju poslovnom tajnom Regionalnog središta utvrđuju se općim aktom,
kojim se pobliže određuju slučajevi te način zaštite tih podataka, mogućnosti
priopćavanja drugim osobama, određuju osobe koje ih mogu priopćavati te osobe
kojima se takvi podaci mogu priopćavati.

Članak
22.

Zaposlenici
Regionalnog središta, koji na bilo koji način saznaju podatak koji se smatra
poslovnom tajnom, dužni su čuvati poslovnu tajnu.

Povreda
dužnosti čuvanja poslovne tajne predstavlja težu povredu radne obveze.

Članak
23.

O
čuvanju poslovne tajne skrbi ravnatelj.

VIII.
OPĆI AKTI

Članak
24.

Opći
akti Regionalnog središta jesu Statut, pravilnici, poslov­nik i odluke kojima
se uređuju pojedina pitanja u okviru djelatnosti Regionalnog središta.

Pored
Statuta, Regionalno središte ima sljedeće opće akte:

–
Pravilnik o unutarnjem ustrojstvu,

–
Pravilnik o radnim odnosima,

–
Pravilnik o poslovnoj tajni,

–
druge opće akte sukladno sa zakonom, drugim propisima i ovim Statutom.

Članak
25.

Opći
akti Regionalnog središta moraju biti suglasni sa zakonom, Uredbom o osnivanju
Regionalnog središta za pružanje pomoći i uklanjanje posljedica katastrofa i
ovim Statutom.

Članak
26.

Izmjene
i dopune Statuta i drugih općih akata donose se na način i po postupku
propisanom za njihovo donošenje.

Članak
27.

Upravno
vijeće i ravnatelj daju tumačenja općih akata koje donose te upute za njihovu
primjenu.

Članak
28.

Statut
se objavljuje u »Narodnim novinama«.

Drugi
opći akti objavljuju se na oglasnoj ploči Regionalnog središta.

Opći
akti stupaju na snagu osmog dana od dana objave na oglasnoj ploči Regionalnog
središta, osim ako iz osobito opravdanih razloga općim aktom nije drugačije
određeno.

Članak 29.

Upravno vijeće dužno je u roku od 60 dana
od dana stupanja na snagu Uredbe o osnivanju Regionalnog središta za pružanje
pomoći i uklanjanje posljedica katastrofa donijeti opće akte Regionalnog središta.

IX. ZAVRŠNE ODREDBE

Članak 30.

Ovaj Statut
donosi se uz suglasnost Vlade Republike Hrvat­ske, a stupa na snagu osmog dana
od dana objave u »Narodnim novinama«.

Statut će biti
objavljen nakon davanja suglasnosti Vlade Republike Hrvatske.\*

Predsjednik
Upravnog vijeća Regionalnog središta
za pružanje pomoći i uklanjanje posljedica
katastrofa **Žarko Katić,** v. r.

Statut, NN 89/2002-1473